Ageladas
Store norske leksikon,Kunst og estetikk,Bildende kunst,Kunsthistorie,Klassisk billedkunst, skulptur og mosaikk
Ageladas er vanligvis antatt å være en gresk billedhugger som skal ha vært læremester og forbilde for Feidias, Myron og Polykleitos, og har hatt mye å si for utviklingen av klassisk stil i gresk antikk skulptur.
Antikke kilder knytter Ageladas' navn til flere verk i perioden fra 529 til ca. 450 fvt. Flesteparten av statuene var bronsestøpninger som har gått tapt i ettertiden.Man vet ikke med sikkerhet om det dreier seg om to billedhuggere ved samme navn, eller flere generasjoner med billedhuggere fra samme familie med samme navn. Det var heller ikke uvanlig i antikken at billedhuggerverksted, som ofte var familebedrifter, brukte ett og samme navn som varemerke. Les mer i Store norske leksikon den greske antikkens kunst og arkitektur